Source: http://www.msplm.sk/clanok/40-aby-bola-zabavna-pyrotechnika-naozaj-zabavna
Timestamp: 2020-07-13 01:53:10+00:00
Document Index: 5403944

Matched Legal Cases: ['§ 3', '§ 9', '§ 7', 'čl. 4', '§ 48', '§ 13', '§ 86', 'čl. 4', '§ 15', '§ 18']

Aby bola zábavná pyrotechnika naozaj zábavná.
Aby bola zábavná pyrotechnika naozaj zábavná!
K silvestrovským oslavám a oslavám príchodu Nového roku tradične patrí ohňostroj a rôzne pyrotechnické efekty. Avšak pri používaní zábavnej pyrotechniky dochádza každoročne aj k zraneniam spôsobených nedodržiavaním niektorých základných bezpečnostných pravidiel a tiež k porušovaniu legislatívy. Z toho dôvodu uvádzame niekoľko informácií pre všetkých používateľov zábavnej pyrotechniky.
Zdroj: http://www.minv.sk/?zasady-pouzivania-zabavnej-pyrotechniky
V Nariadení vlády (ďalej NV) č.485/2008 Z. z. o uvádzaní pyrotechnických výrobkov na trh sú okrem iného uvedené aj kategórie pyrotechnických výrobkov v § 3 nasledovne:
1. Výrobca zaraďuje pyrotechnické výrobky do kategórií podľa spôsobu ich použitia alebo ich účelu a úrovne nebezpečenstva vrátane ich hladiny hluku. Notifikovaná osoba potvrdzuje zaradenie pyrotechnických výrobkov do kategórií ako súčasť postupov posudzovania zhody podľa § 9.
2. Pyrotechnické výrobky sa zaraďujú do týchto kategórií:
2. kategória 2: zábavná pyrotechnika, ktorá predstavuje nízke nebezpečenstvo a má nízku hladinu hluku a ktorá je určená na používanie vonku v obmedzených priestoroch,
Vekové obmedzenia sú v § 7 ods. 1:
1) Pyrotechnické výrobky sa nesmú predávať ani inak sprístupňovať spotrebiteľom, ktorých vek je nižší ako
a) 15 rokov, ak ide o zábavnú pyrotechniku kategórie 1,
b) 18 rokov, ak ide o zábavnú pyrotechniku kategórie 2,
c) 21 rokov, ak ide o zábavnú pyrotechniku kategórie 3,
d) 18 rokov, ak ide o scénickú pyrotechniku kategórie
T1 a iné pyrotechnické výrobky kategórie P1.
Mesto Liptovský Mikuláš vydalo k používaniu zábavnej pyrotechniky všeobecné záväzné nariadenie č. 11/2000/VZN o používaní pyrotechnických predmetov na zábavné a oslavné účely v znení VZN č. 6/2001/VZN zo dňa 10.12.2001 (účinnosť od 25.12.2001) Predmetom úpravy tohto všeobecne záväzného nariadenia (ďalej len „VZN“) je stanovenie časového obdobia pre používanie pyrotechnických predmetov na zábavné a oslavné účely (ďalej len „zábavná pyrotechnika“) na verejných priestranstvách. Verejným priestranstvom sa na účely tohto VZN rozumejú všetky miesta určené na verejnéužívanie, najmä cesty I. až III. triedy, priľahlé chodníky prejazdných úsekov ciest, miestne komunikácie I. až IV. triedy, verejné parkoviská, odstavné a parkovacie pruhy a pásy, zastávky a nástupné ostrovčeky verejnej autobusovej dopravy, autobusová stanica, trhoviská, verejná zeleň a vyhradená zeleň, spevnené rozptylové plochy pred objektmi občianskeho vybavenia, námestia, podchody, nadchody, schody, nábrežia.
Zábavnú pyrotechniku je možné použiť na verejných priestranstvách 31. decembra od 18.00 h. do 1. januára do 6.00 h.
Za nedodržiavanie ustanovení všeobecného záväzného nariadenia sú stanovené sankcie:
1) Za priestupok podľa čl. 4 ods. 1 až 3 možno uložiť
a) podľa § 48 zákona o priestupkoch pokutu do 33 eur,
b) podľa § 13 ods. 2 v súlade s § 86 písm. b) zákona o priestupkoch pokutu v blokovom konaní do 16 eur.
2) Za priestupok podľa čl. 4 ods. 1 až 3 možno uložiť aj prepadnutie veci podľa § 15 alebo zhabanie veci podľa § 18 zákona o priestupkoch.
3) Výnos pokút uložených podľa odseku 1 je príjmom rozpočtu mesta Liptovský Mikuláš.
Kontrolu dodržiavania tohto nariadenia vykonáva Mestská polícia mesta Liptovský Mikuláš.
ZÁBAVNÁ PYROTECHNIKA BY MALA POUŽÍVATEĽOM PRINÁŠAŤ RADOSŤ A UMOCŇOVAŤ PRÍJEMNÉ ZÁŽITKY SVIATKOV. RODIČIA, VIETE ČO ROBIA VAŠE DETI, KEĎ NIE SÚ POD DOHĽADOM VÁS ALEBO PEDAGÓGOV V ŠKOLE!